પોતે જે ચંદાને પ્રેમ કરે છે તે પોતાના બૉસના દુશ્મન પરમારની ભત્રીજી છે અને એ વિશે રાજકુમારને કાંઈ ખબર નથી. પરમાર અને શિવરાજનો વિખવાદ વધતો જાય છે અને આ વધતાજતા વિખવાદ વચ્ચે શિવરાજને મલેશિયાથી ઑર્ડર આવે છે કે પરમારને રસ્તામાંથી હટાવી દેવો. શિવરાજ આ આદેશ રાજકુમારને પાસ કરે છે અને માણિક પરમારને મારી નાખવાનો હુકમ કરે છે. બૉસનો ઑર્ડર માને એ પહેલાં ચંદા અને માણિક પરમારના સંબંધો વિશે રાજકુમારને સાચી ખબર પડી જાય છે. રાજકુમાર પાસે હવે એક જ રસ્તો બચ્યો છે. જો ચંદાને તે પામવા માગતો હોય તો તેણે બધાં બંધનો અને બધી અડચણો પાર કરીને મલેશિયામાં બેઠેલા અજિત ટાકાને ત્યાં જઈને કાયમ માટે ખતમ કરવો. પ્રેમ માટે રાજકુમાર જીવના જોખમે આ અંતિમ રસ્તો અપનાવી લે છે.